**ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ**

**ТАРИХ ФАКУЛЬТЕТІ**

 **«ЭЛЕКТРОНДЫ ҚҰЖАТТАРДЫҢ ДЕРЕКТАНУЫ» пәні бойынша қорытынды емтихан**

**БАҒДАРЛАМАСЫ**

 **6BO3208 – сандық архивтану және құжаттану» білім беру бағдарламасы**

**Алматы, 2023**

Бағдарламаны дайындаған дүние жүзі тарихы, тарихнама және деректану кафедрасының ассоц.проф., т.ғ.д., Жугенбаева Г.С.

Бағдарлама дүние жүзі тарихы, тарихнама және деректану кафедрасының мәжілісінде бекітілді. Хаттама № «\_ \_»\_ \_2023 ж.

Кафедра меңгерушісі т.ғ.к., проф.

\_\_\_\_\_\_\_\_\_\_\_\_ Р.С. Мырзатаева

Факультет әдістемелік кеңесінің мәжілісінде мақұлданған

Хаттама № \_\_ «\_\_»\_ \_2023 ж.

Әдістемелік кеңес төрайымы, т.ғ.к., доцент \_\_\_\_\_Е.Т. Картабаева

**Қорытынды бақылау формасы:** стандартты жазбаша емтихан (аудиторияда)

Емтиханды әкімшілік тарапынан бекітілген комиссия бақылап отырады.

Емтиханда қабылдау технологиясының әдістемесі:

1. Емтихан басталмас бұрын бакалавр емтихан болатын аудиторияға 15 минут бұрын келіп отыру керек. Емтихан қабылдаушы кезекші оқытушы осы уақытта келіп, ведомостьке қол қойдырады. Отыратын орындарын анықтайды, емтиханның басталатын және аяқталатын уақытын тақтада жазады, сұрақтарын тапсырушылардың көзінше ашады, таңдалған билетті тіркейді, емтихан уақытының басталғандығын жариялайды. Емтихан уақытында тапсырушыларға артық тиым салынған заттарды қолдануға, айналасына қарап сөйлесуге, ұялы немесе өзге де байланыс құралдарын пайдалануға тиым салынады.
2. Берілген тапсырманы ойланып жүйелейді, өзі білетін сұрақтан бастап жауап жаза бастайды.
3. Тапсырманың нәтижесін Univer.kaznu.kz жүйесінен өз парақшасынан біледі.

Емтиханды өткізу әдістемесі:

1. Бакалавр өзімен жеке куәлігін немесе паспортын алып отыру керек (ID-карта емес);
2. емтихан тапсыратын аудиторияда бөгде адамдардың болуына, қосымша ақпарат беретін құралдардың болуына тиым салынады;
3. Бакалавр жауабының тезисін параққа жазып алуына болады, соның негізінде жазбаша жауапты жазады;
4. Емтиханды аяқтағаннан кейін жауабын кезекші оқытушыға ведомостьке қол қойып өткізеді.

**Қорытынды бақылауды бағалау критерийлері:** Емтихан қабылдау барысында студенттің теориялық білімі ғана емес, мәселе бойынша оның анализ жасау, жүйелеу, талдау, бағалау критерийлері бойынша қабілеттері, яғни теориялық білімін практикада пайдалана білу қабілеттері бағаланады. Билеттің 1-ші сұрағы когнитивті қабілеті бойынша құрастырылғандықтан 30 баллмен бағаланады, 2-ші сұрағы функционалды қабілетті анықтайтындықтан 33 баллмен, ал 3-ші сұрағы жүйелі қабілетті анықтайтындықтан 37 баллмен бағаланады, барлығы – 100 балл.

«Өте жақсы» – теориялық сұрақтарға дұрыс және толық жауаптар берілген; практикалық тапсырма толығымен шешілген; материалдар логикалық жүйелілігіне сәйкес, ауатты берілген; шығармашылық қабілеттері көрсетілген.

«Жақсы» – теориялық мәселелер дұрыс, бірақ толық емес жауаптар, мәнсіз қателіктері немесе дәлсіздіктер кездеседі; практикалық тапсырма орындалған, алайда жіберілген болмашы қателік кездеседі; материалдар логикалық сауаттылықпен жасалаған.

«Қанағаттанарлық» – жауаптар теориялық сұрақтар негізінен дұрыс, бірақ толық емес, дәлсіздік және логикалық қателік кездеседі; тәжірибелік тапсырма толық емес; материалы сауатты, бірақ логикалық жүйелілігі қарастырылмаған.

«Қанағаттанарлықсыз» – жауапта теориялық сұрақтарға байланысты өрескел қателіктер жіберілген; практикалық тапсырма орындалдаған; баяндау жауабында грамматикалық, терминологиялық қателіктер жіберілген, логикалық жүйелілік сақталмаған.

**Емтихан тапсырмалары құрастырылатын тақырыптар:**

**Т.:1. Кіріспе. Деректану пәні. Гуманитарлық ғылымдар және деректану**

Кіріспе. Деректану ғылымының сипаты, мақсаты, оның ғылым ретінде қалыптасуы, жалпы тарихы мен тарихнамасы туралы шолу. Гуманитарлық ғылымдар және олардың деректану ғылымымен байланысын, қазіргі ұстанымдар мен бағыттарын түсіну. Деректану дегеніміз-тарих ғылымында өзіндік орны бар арнаулы ғылыми пән. Деректанудың міндеттері аса кең де жан -жақты. Негізгі екі аспектісі . Олар: «дерек және шындық», «дерек және тарихшы». Деректің пайда болуын және деректер қорының даму тарихын қоғам дамуымен тығыз байланысты заңды процес ретінде талдау.Деректердегі салынған қоғам өмірінде болған барлық оқиғалар, құбылыстар және процестер туралы ақпараттарды ала білу, оның сенімділігін , ғылыми маңыздылығын анықтау, оны пайдалана білу. Деректанудың ғылым ретіндегі қызметі тарихи деректің пайда болу заңдылықтарын және оларда тарихи процестердің объективті бейнелеу дәрежесін зерттеу. Тарихи деректер тарихи деректану ғылымының тікелей зерттеу объектісі. Деректану, тарихи дерктер туралы ғылым ретінде әр түрлі нақты тарихи проблемаларды және тұтас тарихи процестерді терең де тиімді зерттеу. Тарихи ақпараттарды іріктеу және талдау тәсілдеріне баса көңіл аударуға байланысты деректану қазіргі уақыт талабына сай маман тарихшы дайындаудың маңызды буыны.

 Деректану ғылымының пән ретіндегі орны, міндеті талданып, оның басқа гуманитарлық ғылымдармен байланысы туралы сұрақтар.

 **Т.:2. Деректанудың теориясы мен әдіснамасы**

Деректанудың ғылым ретіндегі теориясы мен әдіснамасын күрделі мәселе.Теориялық -методологиялық проблемалар:

- тарихи шындықтың дерекке енуі, бейнеленуі;

-тарихи деректің әлеуметтік табиғаты, ондағы субъективтіліктің деңгейі;

-деректердің ғылыми құндылықтарын анықтау, принциптері мен тәсілдері. Деректану теориясы бойынша зерттеулерде негізгі нысана: тарихи деректердің ортақ қасиеттері және олардың жеке топтары, оларды зерттеу әдістері және сол әдістерді жетілдіру жолдары. Деректер туралы ғылым ретіндегі ғылым деректерді іс жүзінде зерттеу тәжірибесімен тығыз байланысты.

 Тарихи деректер табиғатындағы жалпы мен ерекшеліктердің диалектикасын айқындау міндеті. Қайталанбайтын жалқылықтар мен қатар, дерек жалпы қасиеттерге де иелігі. Бұрын арнаулы зерттеу нысаны болмаған деректер мен жұмыс істеу алдында проблеманы шешудің теориялық негіздемесін жасау. Деректанудың негізгі мәселесі тарихи деректің табиғатын ашу, оның объективті қасиеттері мен олардың қалыптасу заңдылықтарын зерттеу. Адамдардың мақсатты іс-әрекеттерінің қорытындысында пайда болған деректерді талдау, олардың пайда болу себептерін ашу, олардың тарихи процестер барысында атқарған функцияларын айқындау.

 Демек, деректану шеңбері тарихи зерттеу шеңберінен тар. Деректану дегеніміз-тарих ғылымында өзіндік орны бар арнаулы ғылыми пән .

Теориялық -методологиялық проблемалар:

- тарихи шандықтың дерекке енуі, бейнеленуі;

-тарихи деректің әлеуметтік табиғаты, ондағы субъективтіліктің деңгейі;

-деректердің ғылыми құндылықтарын анықтау, принциптерә мен тәсілдері;

 Нақты қолданбалы проблемалар:

 -деректердің нақты түрлері мен типтеріне шолу жасау және сынау;

-нақты ерекшеліктерге деректанулық шолу жасау;

-деректерден алынған мәліметтерді нақты тарихи міндеттерді шешуге пайдалану тәсілдері және т.б;

 Екі аспект бір бірімен тығыз байланысты, бірін бірі толықтырады. Қазақстан тарихының деректану курсының проблемалары мен құрылымы оның алдында тұрған негізгі міндеттермен айқындалуы. Олар:

-ғылымның қазіргі даму дәрежесіне сай деректанудың теориялық және методологиялық саласынан білім беру;

 -пайда болған және сақталған тарихи деректер кешені туралы ақпарат беру;

 -тарихи зерттеудің даму қажеттілігінен шыға отырып, олармен жұмыс істеу тәсілдерін жетілдіру; теориялық -методологиялық, ақпараттық және методологиялық мәселелер бір- бірімен байланысты.

 Методологиялық мәселелерді ашу деректерге шолу Деректанудың өзекті категориясы-тарихи дерек. Дәл сол тарихи дерек зерттеу объектісімен (тарихи шындықпен) субъектіні (тарихшыны) жалғастырып тұрған буын.

 Тарихи дерек деген, түсініктің мәнін дұрыс ұғыну тарихи танымның өзінің объективтілік мәселесі.

 Тарихи деректің мәнін ашудың негізінде бейнелеу теориясы. Болған тарихи құбылыстың деректе бейнеленуі, сол деректерде болған құбылыстардың әртүрлі көрінуі. Оқиға алдымен адамның сезімінде, түйсігінде , ойында және істерінде бейнеленеді, ал тарихи дерек болса сол бейнелеудің жеісі, қорытындысы, соның салдары.

**Т.:3. Деректанулық талдау әдісі**

Деректану әдістері күрделілігі. Обьективтік принціп— тарихи құбылыстарды барлық қайшылықтармен, күрделіліктермен, санқырлылықтармен қоса жан-жақты зерттеу. Барлық деректерге толық талдау жасау.
Партиялық принцип — ол деректерді зерттеудің өзекті мәселесі етіп, әлеуметтік талдауды алады: деректің қандай ұлттың, әлеуметтік топтың не таптың мүддесін қорғағандығын анықтайды, деректе сол әлеуметтік топтардың, ұлттардың не таптардың мүддесінің қаншалықты ашық, толық дәл көрсетілгендігін анықтайды.
Тарихи принцип– ол дерекке тек нақты тарихи тұрғыдан қарау емес, сонымен қатарпайда болуы мен сақталуына әсер еткен оқиғаларды, құбылыстарды және процестерді зерттеу.
Деректердің пайда болуын «сынау» немесе сыртқы «сын».
Деректі сынаудың бұл кезеңі мәтінді оқудан, оның дәл мазмұнын, өмір сүру формасын айқындалуын, түпнұсқалығын, уақытын, авторын, жасалынған жерін, пайда болуының нақты-тарихи жағдайын, деректі жасаудағы мақсат мен міндеттерін анықтау.Деректердің сақталу формалары. Кез келген тарихи дерек белгілі бір материялды формада өмір сүруі. Мазмұны жағынан бірдей мәтіннің өзі әр түрлі формада кездесуі мүмкін. Деректің сапалы да тез өңделуі көптеген факторларға байланысты
Мәтінді дұрыс оқи білу немесе түпнұсқалық проблемасы. Деректің мазмұнымен танысу барысында мәтінді қалпына келтіру және оның дәл мәнін ашуға байланысты көптеген қиындықтар. Олар негізінен мәтіндегі кейбір сөздердің дұрыс оқылмауы немесе өшіп қалуына байланысты. Кей жағдайда мәтінді мазмұны бойынша немесе басқа мәтіндермен салыстыру арқылы қалпына келтіруге болады. Кәзіргі кезде мәтіннің өшіп қалған жерлерін немесе бүлінген жерлерін жаңадан пайда болған фотоанализ тәсілімен қалпына келтіру қолға алынуда.
Деректің пайда болған уақытын анықтау.
Деректің пайда болған жерін анықтау.

**Т.: 4.Тарихи деректерді сыныптау**

Деректанудың маңызды мәселесі деректерді сыныптаудың теориялық методологиялық сұрақтарын қарастыру. Деректерді сыныптау ерекшеліктерін ескеру. Сыныптаудың негізгі шарттылықтары туралы сұрақтарды талдау. Ковальченконың деректану оқулығында мынадай типтерге бөледі: заттай, көркемсурет, графикалық тип, жазба, фото құжат.
Деректерді пайда болу тегі, сыртқы ерекшелігі қарай үлкен немесе шағын топтарға бөледі.заттай деректер археологиялық ескерткіштерінен бастап қазіргі дамыған техника-машиналарға дейін;көркемсурет сурет өнерінің барлық саласы;сөздік деректер күнделікті сөйлеу мәдениетінен бастап, халықтың шығармашылық ескерткіштері;жазба деректер тұрмыста, мінез-құлықта қалыптасқан дәстүрлер мен әдет-ғұрыптар.

**Т.:5. Деректанудың қосалқы тарихи пәндермен байланысы**

Деректанудың қосалқы тарихи пәндермен арақатынасы. Олардың түрлері мен сипаты.

-эпиграфика -тастағы, металдағы, сүектердегі, ағаштардағы жазбалар;

-нумизматика -теңгелердегі жазулар;

-сфрагистика- мөрлердегі жазулар;

-геральдика -ел таңбалардағы жазулар;

-полеография- жазу материалдары мен құралдарын, жазу ерекшкліктерін зерттеу;

-папирология- папирустардағы жазуларды зерттеу;

-текстология -әдеби ескерткіштердегі мәтіндер тарихын зерттеу;

-дипломатика- заң актілерін зерттеу;

-хронология- тарихи оқиғалардың уақытын анықтау;

-метрология- өлшем жүйесін тарихи дамуында зерттеу;

-география тарихы- өткеннің географиялық тарихын зерттеу;

-генеалогия- адамзаттың, жеке адамдардың шығу тегін т.б зерттеу;

 Бұл пәндердің даму барысында олардың зерттеу шеңбері. Қосалқы тарихи пәндердің қайсы болмасын өзінің зерттеу объектісі жағынан да, тәсілі мен шеңбері жағынан деректанудан әлдеқайда тар екендігі.

**Т.:** 6.**Шетелдің деректану ғылымының қалыптасуы**

 Шетел деректану ғылымы.Ежелгі әдебиет авторының ойын шығарма мәнін дұрыс түсінуге және оны дұрыс түсіндіруге деген ұмтылушылық деректану негізінің қалыптасуы.Ежелгі орыс жылнамаларын зерттеуші А.Л. Шлецердің “тазартылған Несторды” қалпына келтірмек болған әрекеті шығарма авторына, автор ойына деген ерекше көңіл бөлудің көрінісі. Август Шлецер ұлты неміс, орыс тарихшысы және филологы: Оның Бағзы замандар хикаясының тек Киев-Печерші монастырының монахы Нестордың ғана емес, оның ісін жалғастырушылардың және хикаяны көшіріп жазушылардың да туындысы деген қорытындыға келуі.

 Белгілі неміс теологі және философы Ф. Шлейермахер “жаңа өсиет” жазба ескерткішті зерттеудің жалпы принциптері. “О Герменивтике и критике особенно в их отношениях к новому завету”- деген еңбегі. Шығарманы зерттеудің екі жолын: герменевтика туралы ілім және сын туралы ілімі. Герменевтика туралы ілім: “Басқаның сөзін түсіне білу өнері”- деген, анықтама беріп, герменивтикалық және психологиялық талдау жасаудың қажеттілігі. Тарихи сынның дамуына неміс тарихшысы Б.Г. Нибур (1766-1831) «Рим империясы» және т.б.еңбектері. Автор мен оның шығармасын оқып үйрену әдісі.

 Деректану ұлттық мәдениет проблемасы ретінде.Тарихи деректерді сыни талдаудың әдісін жетілдіру. Германияда тарихи деректер сериясының жариялануы. Г.Вайц және оның «Герман тарихын деректану» атты еңбегі.

Ресейдегі тарихи деректердің жариялануы. «Мемлекеттік грамоталар мен келіссөздердің жинағы», «Орыс жылнамашыларының толық жинағы», «Ресей империясының толық заңдар жинағы». Тарихи деректерді ғылыми сынау және бағалау. Дерек зерттеу проблемасы. Ұлттық мұрағат құру ұлттық жетістік.Тарихи білім беру мәселелері.

Дерек таришының тану құралы. Тарихи әдіснамаға позитивтік тұрғыдан қарау. Ш.В.Ланглау и Ш. Сеньобостың «Тарихты оқытуға кіріспе».Тарихи таным кезеңдері мен тұжырымдамасы.

**Т.:7. Ұлттық деректанудың дамуы**

Ұлттық деректану ғылымы және оның көрнекті өкілдерінің Ш.Уәлиханов, А.Байтұрсынов, Ә.Бөкейхан, Х.Досмұхамедұлы, М.Тынышбаев, Е.Бекмаханов, Қ.Атабаев т.б. шығармашылығы.

 Ұлттық деректану ғылымы Ш.Уәлиханов еңбектерінен бастау алуы. 19 -20 ғғ. басында Алаш зиялылары деректанулық ойлар, еңбектер жазуы. А.Байтұрсынов: «Тарихтың қызметі бүтін адам баласының, яки бүтін бір жұрттың, я бір топтың өткен өмірін болған күйінде айнытпай айту» - деген ұстанымы. Деректанудың ғылым ретіндегі қызметі тарихи деректің пайда болу заңдылықтарын және оларда тарихи процестердің объективті бейнелеу дәрежесін зерттеуге қосқан үлестері. Тарихи деректер тарихи деректану ғылымының тікелей зерттеу объектісі ретіндегі ойлары мен тұжырымдары. В.П.Юдин тұжырымдары. Дәстүрлі ауызша тарих. Ә. Марғұланның деректанулық ізденістері. Тарихи фольклорды талдау.

 Қазақстанның деректанушы ғалымдары. Қ.Атабаев еңбектері. Мерзімді баспасөз туралы талдауы.

**Т.: 8. Фольклорлық және әдеби туындыларды тарихи дерек көзі**

 Фольклорлық және әдеби туындыларды тарихи дерек көзі ретінде қабылдануы. Көщпелі қоғам. Жергілікті ауызша деректер. Жергілікті фольклорлық туындыларды дерек ретінде қарастыру мәселесі. Ғылыми айтыстар. Фольклорды сыныптау. Эпос, тарихи жыр. Шежіре.

 Фольклордың ғылымдағы анықтамасы мен зерттелуі. 1974 жылы жарық көрген «Тарих» энциклопедиясындағы «фольклор» термині мен ұғымы.«Фольклор (ағылшын тілінде: folklore-халық білімі, халық даналығы), халық поэзиясы, халықтың поэтикалық шығармашылығы, ауызша халық шығармашылығы, - бір немесе бірнеше халықтардың ауызша көркем шығармашылығының сан алуан түрлері мен формаларының жиынтығы.

 «Фольклор» терминін 1846 жылы ағылшын археологы У. ДЖ. Томсон енгізуі. Ғылыми термин ретінде 1878 жылы құрылған ағылшын «folklore Society» фольклорлық қоғамы ресми қабылдануы. Адамзаттың тілі қалыптаса бастауымен пайда болысымен-ақ, ол көне дәуірде рухани мәдениеттің барлық формаларын қамтуы. Оған тұтас синкретизм – функционалды және идеологиялық (фольклордағы көркемөнердің, тарихи білімнің, ғылымның, діннің және т.б.көріністері), әлеуметтік (фольклордың қоғамның барлық жіктеріне қызмет етуі), жанрлық (эпос, ертегі, аңыз, миф, ән, бірінен-бірі ажырамаған), формалды (сөз - мәтіннен тыс элементтер - екпін, ырғақ, қимыл, мимика, би, кейде қолданбалы өнермен) болу тән екендігі. М.Алпысбес, Қ.Атабаев зерттеулері.

**Т.:9. Түркі руна сына ескерткіштерінің деректемелік маңызы**

Қазақстан тарихындағы ежелгі түркі жазба ескерткіштері. Орхон-Енисей,

руникалық жазба ескерткіштері. Деректемелік талдаудың мәселелері (текст, пайда болуы, авторы, даталық уақыты және т.б.) Көне түрік жазуының ескерткіштері Орталық Азия аумағында. Олардың ішіндегі ең белгісі Солтүстік Моңғолия жеріндегі Орхон, Селенга, Толы өзендерінің табылған тастағы жазулар. Бұл тастарда түріктердің атақты билеушісі мен ақылгөйлері Білге қаған, Күлтегін, Тоныкөк құрметіне арналып жазылған руна жазулары сақталған. Қазақстан аумағындағы Талас, Іле өзендерінің аңғарындағы көне түрік жазуының ескерткіштері. Түріктің жазба ескеткіштерінің көп кездесетін жері - Сібір өлкесі Енесей өзені бойы. Жазулардың құлпытастарға, қыш пен металдарға және басқа да заттарға қашалуы. VII – IX ғасырлар аралығында Қазақстан аумағында ортағасырлық ортағасырлық мемлекеттерде көне руналық түрік жазуы қолданылу аясы.

 Түркі руна ескерткіштерін сыныптау. Тарихи дерек ертінде талдау мәселесі. Отандық зерттеушілер еңбектері. Қ.Тұрсынхан еңбектері.

**Т.:10. Іс қағаздары құжаттарының деректемелік маңызы**

Ұйымдағы ҚБҚ жағдайына талдау жасау, оларды деректанулық талдау.Ұйымдарда құжаттаманы басқаруды қамтамасыз ету жағдайына талдау жасау мақсаты, міндеттері, кезеңдері. Ұйымдарда басқаруды құжаттау қызметіне сипаттама жасау. Кіріс және шығыс құжаттарының жылжу программасы. Құжаттарды құрастыру және бекіту сызбасы. Ұйымдарда құжаттаманы басқаруды қамтамасыз ету жағдайына талдау нәтижелерін рәсімдеу.Іс жүргізудегі құжаттардың құндылығын сараптау.«Құжат құндылығын сараптау» ұғымы. Құжат құндылығын сараптауды ұйымдастыру. Орталық сараптау комиссиясы және ұйымның сараптау комиссиясы. Сараптау комиссиясы туралы ереже. Комиссияның құқықтары мен функциялары, олардың жұмысын ұйымдастыру және құжаттау. Сараптау жұмыстары.

**Т.11 Нормативтік-құқықтық және заңнамалық актілер**

 Заң-анықтама түсінігін талдауға ұмтылу. Әдет- ғұрып пен заң арасындағы қарым-қатынас. Заңдық актілердің публикациялық жүйесі. Заңдық актілердің классификациясы. Актілерді деректемелік зерттеу мәселелері. Заңдық актілердің құрылымының негізгі стадияларын зерттеу. Деректемелік анализ методикалық әдістері. Ресей заңдық құрылымдарының ерекшелігі. Сібір қазақтарының жарғысы (1822ж. 22 маусым), Орынбор қазақтарының жарғысы (1844ж. 14 маусым), Жетісу және Сырдария облыстарын уақытша басқару ережесі (1868ж.), Ақмола, Семей, Орал, Торғай облыстарын басқару ережесі (1891ж).

**Т. 12. Картографиялық деректемелер**

Картографиялық деректемелердің түрлері, сыныптау мәселелері. Қазақ даласындағы карталар. Араб тіліндегі карталар. Жинақталуы. Деректік маңызы. Ортағасырлардағы картографияның араб-мұсылман ғылымындағы орны. Жаңа замандағы Еропа және Ресейдегі картография ғылымының Қазақстан таримхына деректемелік әсері. Олардың табылы, авторлығы, деректік сыналуы. Жариялануы.

**Т. 13. Жеке тектік деректемелердің сипатына деректанулық талдау**

Мемлекет, қоғам, өнер қайраткерлерінің мұраларына деректанулық талдау. Олардың эпистолярлық мұралары. Күнделіктер, хаттар, публицистикалық туындылары. Алаш зиялылары өнер қайраткерлері мұралары тарихи дереккөздік рөлі. Жариялануы.Кеңестік қуғын-сүргін құрбандары, «халық жауына» жатқызылған ұлттық зиялы қауымның өкілдері туралы және партиялық-кеңестік номенклатура қызметкерлерінің, қатардағы азаматтардың жеке іс қағаздары бойынша құжаттар жинақтары. Қуғын-сүргінге ұшыраған басшы қызметкерлердің, әдебиет пен өнер қайраткерлерінің құжаттық мұраларын жарыққа шығаруға ерекше көңіл бөлінді.Жариялануы. Деректемелік сипаты.

**Т. 14. Мерзімді баспасөз тарихи дерек**

Мерзімді баспасөзді тарихи деректер ретінде. Революцияға дейінгі кезеңдегі мерзімді басылымның тарихи дамуы. Мерзімді басылымның классификациялау мәселелері. Оның ішкі құрылымы мен жанры. Басылымның идеялық – саяси бағытының құрылымының методикасы.

 Әр түрлі тарихи дәуірдегі мерзімді басылымдарға цензуралық саясат. Мемлекеттік басылымдар. Буржуазиялық партиялардың басылымдары. Жергілікті ұлттық демократиялық басылымдардың қалыптасуы. «Қазақ», «Түркістан уалаяты», «Дала уалаяты» газеті, «Айқап» журналы – тарихи деректер. Россия мерзімдік басылымы Қазақстан жайында: «Вестник Европы», «Сибирский Вестник», «Записки Русского географического общества», « Русский вестник» және т.б.

 Заңсыз мерзімді басылымдар. Басылымға деректемелік сын –тарихи дерек. Кеңестік мерзімді басылымдарды бағыттайтын және мазмұнын ашатын факторлар. Мерзімді басылымдарда басылатын материалдардың мазмұны, құрамы және анализі. Республикалық және облыстық газет, журналдар. Мерзімді басылымдарды зерттеу ерекшелігі.

**Т. 15. Киносуретдыбыстық және электрондық құжаттар тарихи дерек көзі**

 Киносуретдыбыстық және электронды құжаттардың деректемелік сипаты. Олардың сақталуы. Жинақталуы. Сыртық сын. Деректемелік ішкі сын. Жинақтаудың әрқилы көздерінің қызметінде құрылған аудиовизуалды құжаттарды түрлеріне, бір немесе бірнеше сыртқы белгісіне (түсіне, ақпаратты жетізгішке, оның форматына, дыбыстық ақпаратты жазу жүйесіне және басқаларына) қарай ұйымдастыру архивтік құжаттарды қордан тыс ұйымдастыру болып табылады. Электрондық құжат жазылған сақтау бірлігінің бір бөлігі, бір немесе бірнеше сақтау бірлігі электрондық жеткізгіштердегі архивтік құжаттарды есепке алу бірлігі ретінде қабылдануы. "Э" әрпімен белгіленетін электрондық құжаттар (цифрлық немесе заманауи жеткізгіштегі фотоқұжаттар) бойынша жүйеленуі.

      Негативтер мөлшері 2-ден 8-ге дейінгі цифрлармен белгіленеді ("2" цифры 2,5 сантиметр (бұдан әрі – см) х 3,5 см, "3" – 6 см х 6 см, "4" – 6 см х 9 см, "5" – 9 см х 12 см, "6" – 10 см х 15 см, "7" – 13 см х 18 см, "8" – 18 см х 24 см) көлемдегі негативтерге сәйкес келеді) бойынша жүйеленеді. Көлемі шағын, 6-8 мөлшерлі негативтерді жүйелеу кезінде оларды бір топқа біріктіруге рұқсат етілуі;

     Белгілі бір диафильм жазылған бір немесе бірнеше сақтау бірлігі фотоқұжаттарды есепке алу бірлігі ретінде қабылдануы.

      Физикалық оқшау кадр (негатив, дубль-негатив, позитив, слайд (диапозитив) панорамалық түсірілімнің бірнеше кадры, фототаңба, диафильмнің рулоны, фотоальбом) фотоқұжаттардың сақтау бірлігі ретінде пайдалану.

**Оқу әдебиеттері:**

1. **Негізгі:**

 1. Күзембайұлы А. Деректану. - Қостанай, 2017. - 224 б.

 2. Атабаев Қ.М. Деректану. - Алматы:Қазақ тарихы, 2007.

 3. Сиренов А.В., Твердюкова Е.Д., Филюшкин А.И. Источниковедение. –М.: Юрайт , 2019.

 4.Русина, Ю. А.Методология источниковедения : [учеб. пособие] / Ю. А. Русина ; М-во образования и науки Рос. Федерации, Урал. федер.ун-т. – Екатеринбург : Изд-во Урал. ун-та, 2015. – с.119-122.

 **Қосымша:**

1.Алимгазинов К.Ш.Современные технотронные источники. - А.Елтаным, 2014. - 348 с.

2.Источниковедение: теория, история, метод. Источники Российской истории: учебное пособие. М., - РГТУ. 1998.

3.Жүгенбаева Г. Дәстүрлі ауызша тарих. А.:Бастау, 2009. -224 б.

Ғаламтор ресурстары:

1. <http://elibrary.kaznu.kz/ru>

2.nlrk.kz -ҚР Ұлттық кітапханасы